
Automatizált légvédelmi vezetési rendszerek keleten és nyugaton, összehasonlító elemzés

A haditechnika iránt érdeklődőknek ismeretes, hogy a Hidegháborúban, rendkívül nagy számú és igen fejlett fegyverrendszer lett rendszerbe állítva. Nem kivétel ez alól a légvédelem sem, mely a nagy katonai tömbökben külön haderőnemként volt jelen. A közismert vadászrepülőgépek, légvédelmi rakéták és lokátorok mellett, ezen fegyverekkel felszerelt alakulatok harcát vezető-irányító eszközök is léteztek. Az automatizáltág különböző fokán álló vezetési rendszerek nagyban elősegítették az eredményes légvédelmi harc megvívását.
Dolgozatomban, a SZU és USA által rendszerbe állított, automatizált adattovábbító és vezetési rendszereket ismertetem, valamint harcászati szempontból összehasonlítom. Úgy gondolom, szükséges behatóbban foglalkozni, ezekkel a korábban szigorúan titkosnak számító haditechnikai eszközökkel. Hiszen sem a Hidegháború alatt, sem a következő években nem készült róluk részletes, nyílt hozzáférésű publikáció. Mindamellett, hogy ezek a technikák a feledés homályába merültek, fontos tudnunk, hogy felépítésük és alkalmazásuk elméleti alapjai a jelenleg használatos légvédelmi rendszerekben is megtalálhatóak. Munkám, a magyar nyelvű források hiánya miatt, javarészt angol és orosz szakirodalom feldolgozásával készült.



